**РАЙОННА ИЗБИРАТЕЛНА КОМИСИЯ ЛОВЕЧ**

ПРОТОКОЛ № 8/ 2 март 2023 г.

от заседание на Районна избирателна комисия Ловеч

 Днес 2 март 2023 г. от 17.40 ч. в гр. Ловеч, ул. „Търговска”№ 43, зала 1109, се проведе заседание на РИК Ловеч. На заседанието присъстват членове на комисията както следва:

ПРЕДСЕДАТЕЛ: Валентина Стефанова Недялкова

ЗАМ.-ПРЕДСЕДАТЕЛ: Евгения Асенова Иванова

ЗАМ.-ПРЕДСЕДАТЕЛ: Клара Сашева Баросова

СЕКРЕТАР: Петко Георгиев Петков

ЧЛЕНОВЕ: Иван Донев Арабаджиев

 Анна Дочева Михайлова

 Любен Иванов Раев

 Мария Бончева Йорданова

 Севдие Шефкат Кулаалиева

Зюлейха Мустафова Терзиева

 Мариана Михайлова Иванова

Присъстват 11 от общо 13 члена на Комисията. Oтсъстват Росица Дилянова Димитрова и Ивелина Георгиева Иванова. Всички членове са уведомени по телефона. Публикувано е и съобщение на интернет страницата на РИК Ловеч за датата и часа на заседанието, публикуван е и проект на дневен ред.

Присъстват повече от половината членове, поради което на основание чл. 70, ал. 3 от Изборния кодекс е налице необходимия кворум и РИК Ловеч може да започне своята работа.

Заседанието на РИК Ловеч бе открито от Председателя, който оповести следния проект на дневен ред:

1. Установяване резултата от извършена проверка на списъците на избирателите, подкрепящи регистрацията на независим кандидат за произвеждането на избори за народни представители на 02 април 2023 г.
2. Създаване на група за разглеждане на сигнали и жалби при РИК Ловеч на територията на Единадесети изборен район – Ловешки в произвеждането на избори за народни представители на 02 април 2023 г.
3. Упълномощаване на представители на Районна избирателна комисия Ловеч за приемане на бюлетините за изборния район, както и осъществяване на контрол при транспортирането, съхранението и разпределението на бюлетините по райони и секции в Единадесети изборен район Ловешки при произвеждането на избори за народни представители на 02 април 2023 г.;
4. Разни.

Председателят подложи на гласуване така обявения проект на дневен ред. Бе проведено гласуване и с 11 гласа „За“ (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Любен Иванов Раев; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”,на основание чл. 72, ал. 1, т. 1 от Изборния кодекс, Районна избирателна комисия Ловеч прие обявения дневен ред.

**Точка първа:**

С Решение № 49-НС от 28.02.2023 г. Районна избирателна комисия е регистрирала за участие в изборите за народни представители на 02 април 2023 г. като независим кандидат за народен представител в изборен район № 11 – Ловешки Милен Ганев Милев. Списъкът с избиратели по чл. 257, ал. 2 от ИК е предаден с опис на ТЗ ГРАО Ловеч за проверка. На 02.03.2023 г. е получена Приемно-предавателна разписка, ведно с Протокол от същата дата за извършена проверка на списък с избиратели, подкрепящи регистрацията на независими кандидати за участие в изборите за народни представители, насрочени за 02 април 2023 г. От представените за проверка 1388 записа, са установени 1235 коректни записа. Посочени са и отделните видове некоректни записи. Съгласно чл. 257, ал. 1 от ИК независим кандидат се регистрира, когато кандидатурата му е подкрепена от най-малко едно на сто, но не повече от 1000, от избирателите с постоянен адрес на територията на изборния район. А съгласно чл. 259, ал. 4 от ИК РИК установява резултата за списъците по чл. 257, ал. 2 въз основа на извършената от ТЗ ГРАО в МРРБ проверка, а в случай че не са налице необходимия брой коректни записи регистрацията се заличава. В случая, са налице повече от 1000 коректни записа съгласно протокола, представен от ТЗ ГРАО.

Председателят направи предложение, което бе подложено на гласуване. Бе проведено гласуване и с 11 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Любен Иванов Раев; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 1 и чл. 259, ал. 4 от Изборния кодекс, Районна избирателна комисия Ловеч

**Р Е Ш И :**

Установява резултата от извършена проверка от Териториално звено „Гражданска регистрация и административно обслужване“ към ГД ГРАО в Министерство на регионалното развитие и благоустройството на списъците на избирателите, подкрепящи регистрацията на независим кандидат Милен Ганев Милев в изборите за народни представители на 02 април 2023 г. с оглед по-добра работа.

Настоящото решение подлежи на обжалване пред Централната избирателна комисия в срок до три дни от обявяването му.

**Точка втора:**

Районна избирателна комисия СЪЗДАВА група за разглеждане на сигнали и жалби при РИК Ловеч на територията на изборен район № 11 Ловешки в произвеждането на избори за народни представители на 02 април 2023 г.

Председателят направи предложение, което бе подложено на гласуване. Бе проведено гласуване и с 11 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Любен Иванов Раев; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 1 от Изборния кодекс, Районна избирателна комисия Ловеч

**Р Е Ш И :**

СЪЗДАВА група за разглеждане на сигнали и жалби при РИК Ловеч на територията на изборен район № 11 - Ловешки в произвеждането на избори за народни представители на 02 април 2023 г., както следва:

Петко Георгиев Петков, ЕГН \*\*\*;

Евгения Асенова Иванова, ЕГН \*\*\*;

Клара Сашева Баросова, ЕГН \*\*\*;

Анна Дочева Михайлова, ЕГН \*\*\*;

Росица Дилянова Димитрова, ЕГН \*\*\*.

Любен Иванов Раев, ЕГН \*\*\*;

Севдие Шефкат Кулаалиева, ЕГН \*\*\*;

Мариана Михайлова Иванова, ЕГН \*\*\*.

Настоящото решение подлежи на обжалване пред Централната избирателна комисия в срок до три дни от обявяването му.

**Точка трета:**

Съгласно изричните указания, дадени с Решение № 1644-НС от 13.02.2023 г. на Централна избирателна комисия, предаването на отпечатаните хартиени бюлетини се извършва на територията на Печатницата на БНБ (всяка печатница изпълнител) под контрола на Министерството на финансите по предварително съгласуван с ЦИК и предоставен на съответната РИК и на областната администрация график в присъствието на упълномощени представители на печатницата изпълнител, на съответната областна администрация и на двама упълномощени членове на РИК, предложени от различни партии и коалиции. Поради това РИК Ловеч, следва да приеме изрично решение за определяне и упълномощаване на представители – членове на комисията, които да получат бюлетините за изборния район.

Председателят направи предложение, което бе подложено на гласуване. Бе проведено гласуване и с 11 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Любен Иванов Раев; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 13 от Изборния кодекс, във връзка с Решение № 1644-НС/13.02.2023 г. на Централна избирателна комисия, Районна избирателна комисия Ловеч

**Р Е Ш И :**

ОПРЕДЕЛЯ И УПЪЛНОМОЩАВА свои представители – членове Районна избирателна комисия - Ловеч с правото:

Да получат отпечатаните хартиени бюлетини за изборния район на територията на „Печатница на БНБ“ АД или на друга специализирана печатница под контрола на Министерство на финансите по съгласуван с ЦИК график и да подпишат приемателните протоколи за получаването;

Да съпровождат транспортното средство, което превозва бюлетините до областен център Ловеч;

Да присъстват и да подписват приемателно-предавателните протоколи и други документи по осъществяване на контрол върху транспортирането, съхранението и разпределението на бюлетините по общини и секции, както и при получаване и раздаване на изборни книжа и материали, свързани с изборите за народни представители на 02 април 2023 год. в Единадесети изборен район – Ловеч, както следва:

Петко Георгиев Петков, ЕГН \*\*\*;

Евгения Асенова Иванова, ЕГН \*\*\*;

Клара Сашева Баросова, ЕГН \*\*\*;

Иван Донев Арабаджиев, ЕГН \*\*\*;

Мария Бончева Йорданова, ЕГН \*\*\*;

Зюлейха Мустафова Терзиева, ЕГН \*\*\*;

Мариана Михайлова Иванова, ЕГН \*\*\*.

Действията по приемането на бюлетините, контрола при транспортирането и доставката им, както и разпределението на бюлетините, се извършват ЗАЕДНО ОТ ДВАМА от упълномощените с настоящото решение членове на Районна избирателна комисия Ловеч, предложени от различни партии и коалиции.

Препис от настоящото решение да се изпрати на Областен управител на област Ловеч, ЦИК и „Печатница на БНБ“АД.

Настоящото решение подлежи на обжалване пред Централната избирателна комисия в срок до три дни от обявяването му.

**Точка четвърта:**

В РИК Ловеч е постъпило писмо с изх. № НС-15-508/27.02.2023 г. на ЦИК съдържащо редица въпроси относно работата на районните избирателни комисии. РИК Ловеч извърши проверка на изложените обстоятелства и следва да бъде изпратен изричен отговор на поставените въпроси.

Председателят направи предложение, което бе подложено на гласуване. Бе проведено гласуване и с 11 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Любен Иванов Раев; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 1 от Изборния кодекс, Районна избирателна комисия Ловеч

**Р Е Ш И :**

ОДОБРЯВА писмо-отговор на писмо с изх. № НС-15-508 от 27.02.2023 г. на Централна избирателна комисия.

Настоящото решение подлежи на обжалване пред Централната избирателна комисия в срок до три дни от обявяването му.

 Поради изчерпване на дневния ред заседанието бе закрито в 17:45 ч.

ПРЕДСЕДАТЕЛ:

 /Валентина Недялкова/

СЕКРЕТАР:

 /Петко Петков/